
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου του 
Δήμου Καλλιθέας (Ν. Αττικής). 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923 «περί σχεδίου πόλεων κ.λπ.» (Α' 228) όπως με¬ 
ταγενέστερα τροποιήθηκαν και συμπληρώθηκαν. 

2. Τις διατάξεις της παρ. 3 του άρθρου 99 του Ν. 1892/ 
1992 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως τροποποιήθηκε με το άρθρο 7 
(παρ. 2) του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 


4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργού Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις 98/1991 και 266/1992 γνωμοδοτήσεις του Δη¬ 
μοτικού Συμβουλίου Καλλιθέας. 

7. Την 144/15.4.1993 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος, με 
πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Αρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Καλλιθέας (Ν. Αττικής) και ειδικό¬ 
τερα στο Οικοδομικό Τετράγωνο 302 με τον χαρακτηρι¬ 
σμό αυτού ως κοινοχρήστου χώρου όπως φαίνεται στο 
σχετικό Πρωτότυπο διάγραμμα σε κλίμακα 1:500 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 76330/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Έγκριση μεταφοράς συντελεστή δόμησης ρυμοτομουμέ- 
νου ακινήτου που βρίσκεται εντός του ρυμοτομικού 
σχεδίου της Κοινότητας Περαίας (Ν. Θεσσαλονίκης). 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.π.» (Α' 58). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεωνίέις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ. 1958/22.12.1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη» (Β' 
744). 

6. Την 30374/3.6.91 αίτηση του Νικολάου και Μαρίας 
Ματζάρη. 

7. Την 3141/3.10.1991 πράξη συναίνεσης, ενώπιον 
της Συμβολαιογράφου Θεσσαλονίκης Πελαγίας Γεωργα- 
ντζή - Κουλουκατσή των Νικολάου Μ. Ματζάρη και Μα¬ 
ρίας Δερμετζόγλου - Ματζάρη αποκλειστικών κυρίων του 
παρακάτω περιγραφομένου ακινήτου. 

8. Την 3142/3.10.1991 πράξη εκχώρησης δικαιωμάτων 
αποζημίωσης, ενώπιον της Συμβολαιογράφου Θεσσαλονί¬ 
κη^ Πελαγίας Γεωργατζή - Καλουκατζή, προς την Κοινό¬ 
τητα Περαίας (Ν. Θεσσαλονίκης). 

9. Την 718/92 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Την 29323/21.4.93 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 


ρυμοτομουμένου με το από 31.10.69 (Δ' 232) Π. Δ/γμα, 
ακινήτου (βαρυνομένου), που βρίσκεται εντός του ρυμο¬ 
τομικού σχεδίου της Κοινότητας Περαίας (Ν. Θεσσαλονί¬ 
κης) επί των οδών Θερμαϊκού και Φιλίππου, και του οποίου 
την αποκλειστική κυριότητα έχουν οι παραπάνω συναινού- 
ντες στη μεταφορά του συντελεστή δόμησης, Νικόλαος 
Μ. Ματζάρης και Μαρίας Δερμετζόγλου - Ματζάρη, όπως 
το βαρυνόμενο ακίνητο φαίνεται με στοιχεία 62 - 63 - Α- 
37 - 58 - 13 - Ε - 56 - 62 στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
76328/1993 πράξη του και που αντίτυπό του σε φωτοσμί- 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης: 691,30 
τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά 0,6. ·■> 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 414,78 τ.μ. (691,30 χ 0,6 = 414,78 τ.μ.). 

ε. Μεταφερόμενες δομήσιμες επιφάνειες: 414,78 τ.μ. 
ήτοι 276,52 τ.μ. από ισόγειο και 138,26 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα των Νικολάου Μ. Ματζάρη και Μαρίας 
Δερμεταζόγλου Ματζάρη για εμβαδόν 414,78 τ.μ. ήτοι 
276,52 τ.μ. από ισόγειο και 138,26 τ.μ. από ορόφους. 

Άρθρο 3 ώ 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 




ΠΕΡΑ ΙΑ 















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8779 


ΑΠΟΦΑΣΕΙΣ 


Αριθ. 77093/4584 (3) 

Οικιστική καταλληλότητα έκτασης ιδιοκτησίας της ομόρ- 

ρυθμης Εταιρείας με την επωνυμία «ΣΑΑΤΙΕΛ - ΜΟΥ- 

ΛΑΚΗΣ Ο.Ε.» στη θέση Αγ. Αναστασία της Κοινότητας 

Γαλαρινού (Ν. Χαλκιδικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. Τις διατάξεις των παραγρ. 1,2 και 3 του άρθρου 29 
του Ν. 1947/91 «Απλούστευση φορολογικών διαδικασιών 
και άλλες ρυθμίσεις» (Α' 70), όπως η παρ. 1 συμπληρώ¬ 
θηκε με την παρ. 7 του άρθρου 6 και τροποποιήθηκε με 
την παρ. 9 του άρθρου 8 του Ν. 2052/92 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94). 

2. Τις διατάξεις της παρ. Β του άρθρου 1 του Π. Δ/τος 
28/29.1.98 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του ΥπουργεΙου' Περιβάλλο¬ 
ντος, Χωροταξίας και Δημοσίων Έργων» (Α' 9). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγάννη και Γεώργιο Βουλγαράκη» (Β' 744). 

4. Τις διατάξεις του άρθρου 1 της 71076/7351/24.6.91 
απόφασης του Υπουργού Περιβάλλοντος, Χωροταξίας και 
Δημοσίων Έργων «Απαιτούμενα δικαιολογητικά για την 
έκδοση της απόφασης οικιστικής καταλληλότητας και για 
την έγκριση της πολεοδομίας μελέτης του άρθρου 29 
του Ν. 1947/91 και σχετικές'ρυθμίσεις» (Β' 492). 

5. Τις από 26.3.1992 (αρ. πρωτ. 53861/3841/92) και 
7.7.92 (αρ. πρωτ. 73912/6894/92) αιτήσεις της Εται¬ 
ρείας «ΣΑΑΤΙΕΛ - ΜΟΥΛΑΚΗΣ Ο.Ε.». 

6. Την 3873/24.2.92 δήλωση ενώπιον της Συμβολαιο¬ 
γράφου Θεσσαλονίκης Φωτεινής Σταφυλά - Μαυρίδου, 
των Δαβίδ Σαλτιέλ και Νικολάου Μουλάκη. 

7. Το 916/8.5.1992 έγγραφο της 10ης Εφορείας Βυζα¬ 
ντινών Αρχαιοτήτων. 

8. Το 3008/20.5.1992 έγγραφο της ΙΣΤ' Εφορείας, 
Τμήμα Προϊστορικών και Κλασσικών Αρχαιοτήτων. 

9. Το 1852/19.5.1992 έγγραφο του Δασαρχείου Πολυ¬ 
γύρου. & 

10. Το 21369/12.2.1993 έγγραφο της Δ/νσης Γεωρ¬ 
γίας Νομαρχίας Χαλκιδικής και την συνημμένη από 
8.5.1992 έκθεση της Ευκαιριακής Νομαρχιακής Επιτρο¬ 
πής. 

11. Το 7018/11062/17.11.1992 έγγραφο της Δ/νσης 
Χωροταξίας του Υπουργείου Περιβάλλοντος, Χωροταξίας 
και Δημοσίων Έργων. 

12. Το 62037/9010/9.9.92 έγγραφο της Δ/νσης Περι¬ 
βαλλοντικού Σχεδιασμού του Υπουργείου Περιβάλλοντος, 
Χωροταξίας και Δημοσίων Έργων. 

13. Το 38506/620 γ/10383/10.11.1992 έγγραφο της 
Δ/νσης Οικοδομικών και Κτιριοδομικών Κανονισμών του 
Υπουργείου Περιβάλλοντος, Χωροταξίας και Δημοσίων 
Έργων. 

14. Την 16/1992 γνωμοδότηση του Κοινοτικού Συμ¬ 
βουλίου Γαλαρινού. 


15. Τα υπόλοιπα στοιχεία του φακέλλου. 

16. Την 81 /1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

17. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α’ 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του προϋπολογισμού του οικείου 
Δήμου, αποφασίζουμε: 

Α. Εγκρίνεται η οικιστική καταλληλότητα της ενιαίας 
έκτασης εμβαδού 104,32 στρεμμάτων ιδιοκτησίας της 
ομόρρυθμης Εταιρείας με την επωνυμία «ΣΑΛΤΙΕΛ - 
ΜΟΥΛΑΚΗΣ Ο.Ε.» που βρίσκεται στη θέση Αγία Αναστα¬ 
σία Κοινότητας Γαλαρινού (Ν. Χαλκιδικής), όπως η έκταση 
αυτή φαίνεται με στοιχεία Α, Β, Γ....Χ, Ψ, Ω, 1,2,,,7, 8, Α 
στο σχετικό πρωτότυπο διάγραμμα σε κλίμακα 1:2000 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 77093/1993 πράξη του και 
αντίτυπό του σέ φωτοσμίκρυνση δημοσιεύεται με την πα¬ 
ρούσα απόφαση, για την εξυπηρέτηση των χρήσεων: 

- αμιγούς κατοικίας, όπως προσδιορίζεται από το άρ¬ 
θρο 2 του από 23.2.1987 Π. δ/τος (Δ' 166). 

- γενικής κατοικίας, όπως προσδιορίζεται από το άρθρο 
3 του παραπάνω Π. Δ/τος. 

Β. Για την οικιστική ανάπτυξη της παραπάνω έκτασης 
καθορίζονται περιοχές I και II, ανάλογα με τη γεωλογική 
καταλληλότητα της περιοχής, όπως παρακάτω: 

1. Περιοχή I (ακατάλληλη για δόμηση). Πρόκειται για το 

τμήμα της έκτασης που εμπίπτει σε ζώνη πλάτους 45 μ. 
μετρούμενο από τον άξονα της δευτερεύουσας Εθνικής 
Οδού Θεσσαλονίκης - Πολυγύρου και κρίνεται ακατάλ¬ 
ληλη για δόμηση για την προστασία του οικισμού από την 
διερχόμενη κυκλοφορία. ^ 

2. Περιοχή II (ακατάλληλη υπό προϋποθέσεις). Πρόκει¬ 
ται για το τμήμα της έκτασης που εμπίπτει σε ζώνη πλά¬ 
τους 20 μ. από την οριογραμμή του χειμάρρου για την προ¬ 
στασία των θεμελιώσεων των κτιρίων από την αστάθεια 
του εδάφους. 

Γ. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώ¬ 
ρους κοινόχρηστους και κοινωφελών σκοπών καθορίζεται 
σε 52%. Το ποσοστό αυτό περιλαμβάνει τις παραπάνω 
ακατάλληλες περιοχές. 

2. Συντελεστής δόμησης: Τρία δέκατα (0,3). 

3. Μέγιστο επιτρεπόμενο ύφος των κτιρίων: Οκτώ και 
μισό (8.5) συμπεριλαμβανομένης υποχρεωτικής στέγης 
από κεραμίδια. 

4. Απαιτείται έγκριση περιβαλλοντικών όρων του άρ¬ 
θρου 9 της ΚΥΑ 69269/5387/20.10.90 (Β' 678). Για την 
έγκριση αυτή απαιτείται μελέτη περιβαλλοντικών επιπτώ¬ 
σεων τύπου Β' του πίνακα 2 του άρθρου 16 της παραπάνω 
ΚΥΑ και μελέτη επεξεργασίας και διάθεσης υγρών απο¬ 
βλήτων σύμφωνα με τις κείμενες υγειονομικές διατάξεις, 
εγκεκριμένη από τη Δ/νση Υγιεινής του Νομού. 

5:· Η μονάδα επεξεργασίας των υγρών αποβλήτων επι¬ 
βάλλεται να κατασκευασθεί και να λειτουργεί σύμφωνα με 
τις ισχύουσες υγειονομικές διατάξεις ως προς τη θέση, 

απόδοση και διάθεση υγρών αποβλήτων. Η διάθεση των 
υγρών αποβλήτων γίνεται αποκλειστικά για την άρδευση 
των χώρων πρασίνου της προς πολεοδόμηση έκτασης. 

6. Η μελέτη ύδρευσης, αποχέτευσης υποβάλλεται προς 
έγκριση στην αρμόδια Τεχνική Υπηρεσία Δήμων και Κοινο¬ 
τήτων (ΤΥΔΚ) προ της κατάθεσης του φακέλλου της πο- 
λεοδομικής μελέτης στο Υπουργείο Περιβάλλοντος, Χω¬ 
ροταξίας και Δημοσίων Έργων. 


7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 13286/200/26.5.93 (4) 

Τροποποίηση του ρυμοτομικού σχεδίου του Δήμου Ηλιού¬ 
πολης Αττικής στο χώρο σχολείου μεταξύ των οδών 
Θράκης και προέκτασης Λασκαράτου με αποχαρακτη¬ 
ρισμό τμήματος του χώρου αυτού. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α’) όπως 
τροποποιήθηκαν και συμπληρώθηκαν με το υπ' αριθμ. 
1018/71 Ν. Δ/γμα (ΦΕΚ 220Α) και με την παρ. 3 του άρ¬ 
θρου 34 του Ν. 1577/85 (ΦΕΚ 21ΟΑ ). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 
70Α ) και ειδικότερα το άρθρο 1 εδάφιο (α). 

4. Την υπ' αριθμ. 56 (της 1816 συνεδρίασης στις 

21.1.93) απόφαση του Δ.Σ. του ΟΣΚ. 

5. Την υπ' αριθμ. 23 (της 16ης συνεδρίασης στις 

21.5.93) γνωμοδότηση του Συμβουλίου Χωροταξίας Οικι¬ 
σμού και Περιβάλλοντος, Νομαρχίας Αθηνών, αποφασί¬ 
ζουμε: 


1. Την τροποποίηση του ρυμοτομικού σχεδίου Ηλιούπο¬ 
λης στον χώρο σχολείου μεταξύ των οδών Θράκης και 
προέκτασης Λασκαράτου, με αποχαρακτηρισμό τμήματος 
του χώρου αυτού, από χώρο σχολείου και χαρακτηρισμό 
του σε χώρο αθλητικών εγκαταστάσεων με δημιουργία πε¬ 
ζοδρόμου πλάτους 4,00 μ. μεταξύ του χώρου σχολείου και 
των ως άνω αθλητικών εγκαταστάσεων όπως φαίνεται στο 
τοπογραφικό διάγραμμα που συνοδεύει την παρούσα 
απόφαση και δημοσιεύεται μαζί της. 

2. Η ισχύς της απόφασης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

3. Από τις διατάξεις της παρούσης Απόφασης προκα- 
λείται δαπάνη σε βάρος τόϋ προϋπολογισμού του Δήμου 
Ηλιούπολης το ύψος της οποίας δεν έχει υπολογισθεί και 
δεν έχει προβλεφθεί στον προϋπολογισμό του Δήμου, 
μπορεί όμως να καλυφθεί με τροποποίησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1993 

Ο Νομάρχης 
ΓΙΑΝΝΗΣ ΑΓΓΕΛΙΔΑΚΗΣ 

